39. ΑΠΟΦΑΣΙΣ ΥΠΟΥΡΓΟΥ ΠΑΙΔΕΙΑΣ Αριθ.Φ.141.2/81/36007 της 12/24  Απρ.1975 (ΦΕΚ Β΄ 434) Περί μεταφοράς μαθημάτων φοιτητών της Παντείου Ανωτάτης Σχολής Πολιτικών Επιστημών. Έχοντες υπ’ όψει: α) τας διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 Π.Υ.Σ.» περί εισιτηρίων διαγωνισμών, δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων και β) την από 74-1975 πρότασιν της Γενικής Συνελεύσεως των Καθηγητών της Παντείου Ανωτάτης Σχολής Πολιτικών Επιστημών, αποφασίζομεν : Φοιτηταί της Παντείου Ανωτάτης Σχολής Πολιτικών Επιστημών εγγραφέντες το πρώτον κατά το Παν/κόν έτος 1973 – 1974, μεταγραφέντες εξ ετέρων Σχολών το πρώτον κατά το Παν/κό έτος 1973 –74 και ανανεώσαντες την εγγραφήν των κατά το ανωτέρω Παν/κόν έτος, οίτινες εδήλωσαν συμμετοχήν ή συμμετέσχον των Τμηματικών εξετάσεων του Παν/κού έτους 1973 – 74, δύνανται ανανεούντες την εγγραφήν των δια το επόμενον έτος σπουδών κατά το Παν/κόν έτος 1974 – 1975, να εξετασθούν ομού μετά των μαθημάτων του έτους τούτου, τα μαθήματα εις τα οποία δεν εξητάσθησαν ή εξητάσθησαν ανεπιτυχώς, από της προσεχούς περιόδου τμηματικών εξετάσεων του Παν/κού έτους 1974 – 1975. 40. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.305 της 1/13 Μαΐου 1975 (ΦΕΚ Α΄ 90) Περί ιδρύσεως τακτικών εδρών Δημοσίας Διοικητικής παρά τη Παντείω Ανωτάτη Σχολή Πολιτικών Επιστημών. Έχοντες υπ’ όψει: 1.Τας διατάξεις των άρθρων: α)31 (παρ. 3 και 4) του Ν.Δ. 3974/1959 «περί τροποποιήσεως και συμπληρώσεως των περί των Ανωτάτων Εκπαιδευτικών Ιδρυμάτων ισχυουσών διατάξεων». β)2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως». 2.Την γνώμην της Γενικής Συνελεύσεως των Καθηγητών (συνεδρία: 5.6.1972 ) της Παντείου Ανωτάτης Σχολής Πολιτικών Επιστημών και 3.Την υπ’ αριθ. 270/1975 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Οικονομικών και Εθνικής Παιδείας και Θρησκευμάτων, αποφασίζομεν : Άρθρον μόνον.- Ιδρύονται παρά τη Παντείω Ανωτάτη Σχολή Πολιτικών Επιστημών Α΄ και Β΄ τακτικαί έδραι Δημοσίας Διοικητικής, το περιεχόμενον των οποίων έχει ως έπεται : 1.Η μορφή και τα καθήκοντα του συγχρόνου Κράτους. 2.Αι δυνάμεις, αι δημιουργήσασαι την μορφήν και τα καθήκοντα αυτού. 3.Ο συγκεντρωτικός χαρακτήρ της κρατικής παρεμβάσεως και αι συνέπειαί του : α)Η αντικατάστασις του ατόμου υπό των ομάδων και του πλήθους. β)Η παροχή υπηρεσιών μέσης ποιότητος. 4.Αι ιδιότητες των υπό του Κράτους παρεχομένων υπηρεσιών. 5.Τα κρίσιμα διοικητικά προβλήματα του συγχρόνου κράτους. 6.Δημοσία Διοίκησις και Διοικητικόν Δίκαιον. 7.Ιστορία των Διοικητικών θεωριών. α)Η θεωρία της Νομικιστικής Σχολής: αι ιδέαι του WOODROW WILSON και του  MAX WEBER. β)Η θεωρία της Μηχανιστικής Σχολής: αι ιδέαι του FREDERICK W. TAYLOR, του HENRI FAYOL, του LUTHER H. CULICK, και του LYNDALL URWICK. γ)Η θεωρία της Ανθρωπιστικής Σχολής: αι ιδέαι της MARY PARKER FOLLETT, του ELTON MAYO, του CHERSTER BARNARD, του HERBERT A.SIMON, του DOUGLAS McGEREGOR, και του RENSIS LIKERT. 8.Τα στοιχεία του διοικείν. 9.Προγραμματισμός. 10.Οργάνωσις και κανόνες αυτής. 11.Μέθοδοι οργανώσεως και συντονισμού. 12.Τα Υπουργεία. 13.Το Υπουργικόν Συμβούλιον. 14.Διάκρισις των υπαλληλικών καθηκόντων (επιτελικά, εκτελεστικά και βοηθητικά). Συνέπειαι του συγκεντρωτισμού. 15.Τα στοιχεία «προγραμματισμός», «οργάνωσις», «συντονισμός», και «προϋπολογισμός» εις την Ελληνικήν Διοίκησιν. 16.Διάκρισις των υπαλληλικών καθηκόντων επί τη βάσει του κανόνος της ιεραρχήσεως (ανώτερα, μεσαία, κατώτερα). 17.Διοίκησις προσωπικού, ή η ανθρώπινη πλευρά της Διοικήσεως:  α)Σκοπός της Διοικήσεως προσωπικού και η θέσις της εις την Διοίκησιν. β)Ο θεσμός της υπηρεσίας εις το Δημόσιον, παλαιότερον και σήμερον. γ)Συστήματα επανδρώσεως και αρχαί επί των οποίων βασίζεται έκαστον. δ)Μέθοδοι και είδη επιλογής των υποψηφίων υπαλλήλων. Εξετάσεις και διαγωνιστικαί εξετάσεις. Η προτίμησις ατόμων διαφόρων κατηγοριών (πολεμιστών και πολυτέκνων). ε)Κατάταξις των δημοσιοϋπαλληλικών θέσεων. ς)Δικαιώματα και υποχρεώσεις των δημοσίων υπαλλήλων. ζ)Δημοσιοϋπαλληλικός μισθός. η)Αξιολόγησις της αποδόσεως των υπαλλήλων και αναγνώρισις και βράβευσις ταύτης. Μέθοδοι προαγωγών. θ)Ανάπτυξις των ικανοτήτων του προσωπικού (εκπαίδευσις και μετεκπαίδευσις). ι)Μέτρα προνοίας και ασφαλείας του Προσωπικού. (Μετά την σελ.712,08(α) Σελ. 712,09 Τεύχος 594-Σελ.69 475 Πάντειο Πανεπιστήμιο Κοινωνικών και Πολιτικών Επιστημών 31.Θ.γ.39-40 18.Ο έλεγχος της Διοικήσεως: Διοικητικός, Δικαστικός, Νομοθετικός και Δημόσιος. 19.Η απόδοσις των Δημοσίων Υπηρεσιών και ο ρόλος των μονάδων Οργανώσεως και Μεθόδων (Ο. και Μ.). 20.Η ανθρωπίνη ενέργεια εις την Διοίκησιν. 21.Τα κίνητρα της εργασίας των ανθρώπων. 22.Ο παράγων της ηγεσίας. 23.Το Δημόσιον Συμφέρον, ως οδηγός των ενεργειών και των πράξεων των δημοσίων οργάνων. Εις τον επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Η ανωτέρω Β΄ τακτική έδρα Δημοσίας Διοικητικής, μετονομάσθη εις Δημοσίας Διοικήσεως, δια του άρθρου μόνου Π.Δ.574 της 1/4 Σεπτ. 1975 (ΦΕΚ Α΄ 185).

[Source: greek_legal_code_raptarchis | Tokens: 4535]